**OSNOVNA ŠKOLA IVANA MAŽURANIĆA**

**V I N K O V C I**

KLASA:003-06/17-01/09

URBROJ:2188-23-17-2

U Vinkovcima, 27. studenog 2017.

**Z A P I S N I K**

**sa 6. sjednice Školskog odbora OŠ Ivana Mažuranića Vinkovci**

**održane 27. studenog 2017. godine**

Sjednica je započela u 09,00 sati.

Prisutni: Elizabeta Matković, Ančica Vlahović, Jadranka Matjaš, Vesna Grgurić, Dalibor Šandrk.

Opravdano odsutni: Elvis Kovačević i Marko Jureta.

Predsjednica Školskog odbora pozdravila je prisutne članove i pročitala predloženi dnevni red

Dnevni red glasi:

1. Verifikacija zapisnika s prošle dvije sjednice.
2. Donošenje rebalansa Financijskog plana za 2017. godinu.
3. Donošenje Financijskog plana za 2018. godinu.
4. Prethodna suglasnost za zasnivanje radnog odnosa spremačice na određeno do 60 dana.
5. Različito.

Dnevni red je prihvaćen.

**Točka 1.)** PredsjednicaŠO obratila se prisutnima i upitala ih da li se u cijelosti slažu sa zapisnikom s prošlih sjednica.

Budući nije bilo primjedbi zapisnici su verificirani.

**Točka 2.)** Gospođa Jadranka Matjaš zamolila je računovotkinju škole da nastavi izlaganje po ovoj točki.

Računovotkinja Ančica Vlahović obratila se prisutnima obrazlažući rebalans Financijskog plana, kojega su svi dobili u privitku poziva za sjednicu . Pisano obrazloženje sastavni je dio ovoga zapisnika.

Imenovana je zamolila prisutne da iznesu svoje mišljenje o predloženom rebalansu.

Budući nije bilo primjedbi niti prijedloga, pristupilo se glasovanju o predloženom rebalansu.

Svi prisutni članovi su se dizanjem ruke izjasnili za donošenje predloženog rebalansa Financijskog plana za 2017.

**Točka 3.)** Izlaganje po ovoj točki nastavila je računovotkinja škole izlažući Financijski plan za 2018. koji je također članovima dostavljen u privitku poziva.

Izrada Financijskog plana za 2018. bazirala se na smjernicama koje je dostavio osnivač Grad Vinkovci, uz primjenu indexa 100. Pisano obrazloženje Financijskog plana za 2018. sastavni je dio ovoga zapisnika.

Budući nije bilo primjedbi niti prijedloga pristupilo se glasovanju.

Svi članovi su se dizanjem ruke izjasnili za donošenje predloženog Financijskog plana za 2018. godinu.

**Točka 4.)** Pod ovom točkom ravnateljica škole obrazlaže potrebu zasnivanja radnog odnosa na određeno radno vrijeme do 6o dana za radno mjesto spremačice. Svi prisutni članovi suglasni su s prijedlogom ravnateljice .

**Točka 5.)** Pod ovom točkom također je ravnateljica upoznala prisutne s aktivnostima koje se odvijaju u školi i izvan škole u EU projektima „Migracije“ i „Ambasadori mira“.

U školi je održano predavanje pod nazivom „Sigurna škola“ prema preporuci Grda Vinkovaca.

U okviru EU projekta „Migracije“ u rujnu ove godine učiteljice su posjetile Rumunjsku, a u studenom Tursku.

Sve aktivnosti idu prema planu i programu rada.

Agencija za mobilnosti i programe EU pozitivno je ocijenila izvješće o dosadašnjim aktivnostima u projektu Migracije.

Sjednica je završila u 09,45 sati.

Zapisničar: Predsjednica Školskog odbora:

Katica Šimunić Jadranka Matjaš